На следващата 1817 година Константий е ръкоположен за дякон и служи в продължение на години като дякон на митрополит Йоаникий Търновски. С избухването на Гръцката революция през 1821 година митрополитът е обесен, а Константий е арестуван и измъчван, но след намесата на брат му и баща му пред властите, е освободен. Заминава за Цариград където е дякон и архидякон на Вселенската патриаршия.